പെരുമാട്ടി സിഎസ്എല്ടിസിയില് ഓണം ആഘോഷിച്ചു പ്ലാച്ചിമട: പെരുമാട്ടി സിഎസ്എല്ടിസിയില് കോവിഡ് മാനദണ്ഡങ്ങളോടെ ഓണഘോഷം നടത്തി. ഓണാഘോഷ പരിപാടികള് ചെയര്മാന് വി. മുരുകദാസ് ഉദ്ഘാടനം ചെയ്തു. മെഡിക്കല് ഓഫീസര് റിയാസ് സ്വാഗതം പറഞ്ഞു. ഗ്രാമപഞ്ചായത്ത് പ്രസിഡന്റ് റിഷാ പ്രേംകുമാര് അധ്യക്ഷത വഹിച്ചു. പഞ്ചായത്ത് ആരോഗ്യ കാര്യ സ്ഥിരം സമിതി അധ്യക്ഷന് കെ. സുരേഷ്, ചിറ്റൂര് ബ്ലോക്ക് പഞ്ചായത്ത് ആരോഗ്യ സ്ഥിരം സമിതി അധ്യക്ഷന് മണികുമാര്, മെന്പര്മാരായ സരിത, ബാബുരാജ്, പെരുമാട്ടി പഞ്ചായത്ത് അസി. സെക്രട്ടറി പ്രീതി സിഎസ്എല്ടിസി പിആര്ഒ അരുണ് എന്നിവര് പ്രസംഗിച്ചു.ബിഎസ്പി ധര്ണ നടത്തി അഗളി : അട്ടപ്പാടി വട്ടലക്കി ഉൗരില് ആക്ഷന് കൗണ്സില് നേതാവ് വി.എസ്. മുരുകനെയും പിതാവ് ചൊറിയമൂപ്പനെയും കേസില് ഉള്പ്പെടുത്തി അറസ്റ്റ് ചെയ്തതില് പ്രതിഷേധിച്ച് ബഹുജന് സമാജ് പാര്ട്ടി പാലക്കാട് ജില്ലാ കമ്മിറ്റിയുടെ നേതൃത്വത്തില് അഗളി ഡിവൈഎസ്പി ഓഫീസിന് മുന്പില് പ്രതിഷേധ ധര്ണ നടത്തി. ജില്ലാ പ്രസിഡന്റ് വിനോദ് പെരുമണ്ണൂര് ഉദ്ഘാടനം ചെയ്തു. ജില്ലാ വൈസ് പ്രസിഡന്റ് നാരായണന്, ഖജാന്ജി രാജഗോപാലന്, മണ്ണാര്ക്കാട് നിയോജകമണ്ഡലം പ്രസിഡന്റ് പി.പി. ശിവന്, അട്ടപ്പാടി മേഖല കമ്മിറ്റി പ്രസിഡന്റ് മാരി ആനക്കല്ല്, വാടകോട്ടത്തറ സുരേഷ് ബാബു, മണിയന് മൂപ്പന്, കുറുളി, ചെല്ലന് എന്നിവര് പങ്കെടുത്തു.